**MANIFEST**

Ens agrada el nostre centre perquè:

1. És acollidor i familiar, amb un equip de professors reduït i cohesionat, implicat en l’educació i la millora de la qualitat de l’ensenyament i en formació constant.
2. Atén la diversitat amb l’objectiu de promoure l’excel·lència per a tot l’alumnat: aula d’acollida, Projecte de multilingüisme, aula oberta, estades d’immersió lingüística, suports a les aules...
3. Segueix una línia pedagògica clara que incorpora metodologies i estratègies d’aprenentatge innovadores: aprenentatge cooperatiu, programació multinivell, treball trimestral per projectes i avaluació competencial.
4. Ofereix a l’alumnat activitats d’innovació i millora educativa: robòtica*,* assignatures en anglès (Science i Geoenglish), estructures lingüístiques (català i castellà), Pla de sostenibilitat, Projecte d’esports al pati, RestauraTer, BiciTer...
5. Prioritza l’educació en valors, més enllà del contingut de les matèries, a través del Pla d’acció tutorial: Projecte SInERGIA.
6. Fomenta la cohesió social i la millora acadèmica amb activitats extraescolars a les tardes: coral, idiomes, estudi assistit, aula d’estudi, reparació de bicicletes, parelles lingüístiques...
7. Organitza l’horari en franges de dues hores que asseguren la màxima efectivitat dels processos educatius i permeten desenvolupar altres activitats: Teulateams (aprenentatge i servei), lectura a l’aula, tutoria en valors...
8. Fa un seguiment acadèmic i personal de l’alumnat al llarg de tota l’etapa amb l’objectiu de configurar el seu projecte de vida: tutoria individual, Projecte vèrtex de tutoria entre iguals, doble tutoria, La teva empremta, i orientació acadèmica.
9. Manté una comunicació directa i contínua amb les famílies a partir de diverses estratègies: full de control de deures, control d’assistència diària, informació de tasques i deures setmanals i avaluació continuada i competencial.
10. Té un entorn sociocultural i ambiental privilegiat que propicia un projecte de col·laboració amb el Museu del Ter (MagneTer) i amb altres entitats de Manlleu.